కాంగ్రెసులో ప్రాంతీయ విభేదాల రగడ సాగుతూనే ఉంది. తెలంగాణపై మాట్లాడకూడదని, మాట్లాడితే ఎంతటివారైనా సహించబోమని పార్టీ అధిష్ఠానవర్గం చేసిన హెచ్చరికలకు విలువ లేకుండా పోయింది. ఈ ప్రాంతీయ విభేదాలు హద్దులు దాటుతున్న సందర్భాలు కూడా ఉన్నాయి. ముఖ్యంగా విజయవాడ పార్లమెంటు సభ్యుడు లగడపాటి రాజగోపాల్ తెలంగాణ నాయకులతో కయ్యానికి కాలు దువ్వుతున్నారు. తెలంగాణ ఆకాంక్ష నాయకుల్లోనే ఉంది గానీ ప్రజల్లో లేదని రాజగోపాల్ చేసిన ప్రకటనతో వివాదం అంటుకుంది. దీంతో తెలంగాణ కాంగ్రెస్ నాయకులు అగ్గి మీద గుగ్గిలమయ్యారు.
అనవసరంగా నోరు పారేసుకోవద్దని, ఇక్కడి నుంచి పోటీ చేస్తే రాజగోపాల్ కు తెలంగాణ సెంటిమెంటు తీవ్రత తెలిసి వస్తుందని తెలంగాణ కాంగ్రెస్ నాయకులు అన్నారు. ఉప్పునూతల పురుషోత్తమరెడ్డి, సర్వే సత్యనారాయణ, మధుయాష్కీ వంటి తెలంగాణ నాయకులు రాజగోపాల్ పై నిప్పులు చెరిగారు. తాను తెలంగాణలో ఎక్కడి నుంచైనా పోటీ చేసి గెలుస్తానని రాజగోపాల్ చేసిన ప్రకటన తెలంగాణ నాయకులను మరింత రెచ్చగొట్టింది. తెలంగాణలో పోటీ చేస్తే లగడపాటికి ప్రజల నుంచి చెప్పు దెబ్బలు తప్పవని సర్వే సత్యనారాయణ అన్నారు. మధుయాష్కీ కూడా లగడపాటి సవాల్ ను స్వీకరించారు. అయితే తెలంగాణలోని నియోజకవర్గం నుంచి పోటీకి పార్టీ అధిష్ఠానవర్గాన్ని ఒప్పించాల్సిన బాధ్యత సవాల్ చేసినవాళ్లదేనని మెలిక పెట్టారు.
congressulo praantiiya vibhedaala ragada saagutuunee undi. telangaanapai matladakudadani, matladithe entativaarainaa sahinchabomani party adhishtaanavargam chesina heccharikalaku viluva lekunda poyindi. ee praantiiya vibhedaalu haddulu daatutunna sandarbhaalu kuudaa unnaayi. mukhyamgaa vijayavada paarlamentu sabhyudu lagadapati rajagopal telamgaana naayakulatho kayyaniki kaalu duvvutunnaru. telamgaana aakanksha nayakullone undi gaanee prajallo ledani rajagopal chesina prakatanatho vivaadam antukundi. deentho telamgaana congress naayakulu aggi meeda guggilamayyaru.
anavasaramgaa noru paaresukovaddani, ikkadi nunchi poty cheste rajagopal ku telamgaana centimentu teevrata telisi vastundani telamgaana congress naayakulu annaru. uppunuutala purushottamareddy, sarve satyanarayana, madhuyashki vanti telamgaana naayakulu rajagopal pai nippulu cherigaaru. taanu telamgaanalo ekkadi nunchainaa poty chesi gelustaanani rajagopal chesina prakatana telamgaana naayakulanu marinta rechagottindi. telamgaanalo poty cheste lagadapatiki prajala nunchi cheppu debbalu tappavani sarve satyanarayana annaru. madhuyashki kuudaa lagadapati sawal nu sweekarinchaaru. ayithe telangaanaloni niyojakavargam nunchi potiki party adhishtaanavargaanni oppinchaalsina baadhyata sawal chesinavalladenani melika pettaaru.